Bent Patey

**Walter Bent Patey** (britisk statsborger, født 12. juni 1952 i Oslo) er en norsk blues- og jazz-gitarist, komponist og skribent. Han er fra Club 7-miljøet, med bakgrunn i grupper som Bazar, Susanne Fuhr Band, Lotus og Bryggerigangen Bluesband.

## Musikerkarriere
Patey har bidratt på over 40 plateinnspillinger for andre artister, og har også alltid hatt sitt eget prosjekt, med egne låter og varierende besetninger.

### Lotus
I 1970-årene hadde han en jazzgruppe, Lotus. Denne gruppen ble nominert i gruppen «Årets jazzrockplate» under Spellemannprisen 1979.

### Patey's Pipe
Tidlig i 1980-årene turnerte han i Norge med sitt band Patey's Pipe, sammen med keyboardist Brynjulf Blix, bassist Geir Holmsen og trommeslager Bjørn Jenssen.

### Soloalbum
I 1982 kom det første soloalbumet, *Ocean Front Walk* (EMI), og Patey ble nominert til årets komponist i gruppen «Bransjepris som produsent/opphavsmann/arrangør» under Spellemannprisen 1983. 14 musikere var med på den plata, og blant dem sangerne Terry McCullough, Sidsel Endresen og Lynni Treekrem, saksofonistene Sigurd Køhn, Arne Frang og Morten Halle, trombonisten Torbjørn Sunde og trommeslager Jon Christensen. Tre år senere kom plata *Bang 85*, med blant andre Håkon Iversen på vokal, Brynjulf Blix på keyboards, Øivind Madsen bass, og Paolo Vinaccia på trommer.

### USA
I 1986 flyttet Patey til Venice Beach, Los Angeles, og fortsatte med Patey's Pipe, med amerikansk besetning. I USA skrev Patey mange musikerportretter for norske publikasjoner. Blant intervjuobjektene var The Grateful Dead, The Beach Boys, Jimmy Smith, Larry Carlton, Abraham Laboriel og Robben Ford.

### Tilbake i Norge
Da han vendte tilbake til Oslo syv år etter sin første soloplate, *Ocean Front Walk*, gikk han i gang med platen *Seven Years* sammen med keyboardistene Brynjulf Blix og Per Kolstad, bassist Øivind Madsen og trommeslager Rune Arnesen.

### Bryggerigangen Bluesband
Patey var også med å starte Bryggerigangen Bluesband i 1978, og i forbindelse med gruppas 20-årsjubileum, ble LP-platen *Blått Brygg* fra 1979 relansert på CD på Notodden Bluesfestival i 1999. I Blues Music Club ble platen kåret til Månedens klassiker, noe som førte til at *Blått Brygg*, til tross for sin alder, ble landets 3. mest solgte bluesplate i 2000.

### Senere tid
Siden 1990-årene har Patey gjort mange featureintervjuer med artister i Norge for bladet Musikkpraksis. I tillegg har han skrevet en rekke avisartikler og kronikker med i hovedsak kulturpolitisk innhold. I 2009 ga han ut jubileumsalbumet «As years pass by». Albumet ble etterfulgt av flere landsdekkende turnéer hvor også Claudia Scott var med.

### Diskografi
** Bent Pateys diskografi
* Bazar: *Drabantbyrock* – MAI 7404 (1974)
* Folk Flest: *Stå itj med lua i handa* – MAI 7506 (1975)
* Kjetil Pedersen: *Og snart er det kveld* – MAI 7507 (1975)
* 50 mil for Norge – *Kor er hammeren, Edward* – Single – MAI 50 (1976)
* Visekl. Lovisa (Jack Berntsen): *Med hammar og høtt* – MAI 7606 (1976)
* Veslefrikk: *Veslefrikk* (Anne Grete Preus) – MAI 7808 (1978)
* CLUB 7's Jubileumsplater – MAI 7812/13 (1978)
* Bryggerigangen: *Blått brygg* – MAI 7904 (1979)
* Geirr Lystrup: *I menneskenes land* – MAI 7907 (1979)
* Lotus: *Lotus* – NORDISC/POLYDOR NORLP 322 (1979)
* Marit Mathisen: *Tenk om..* – MAI 8006 (1980)
* Mattis Hætta og Sverre Kjelsberg: *Låla* – MAI 8009 (1980)
* Halvdan Sivertsen: *Liv Laga* – MAI 8103 (1981)
* Bryggerigangen – *Nattlivet / Tannverk* – KOLIBRI 100 (1981)
* Bent Patey: *Ocean Front Walk* – EMI (1982)
* Bente Lind: *Det lyser en sol* – MARIANN RECORDS MLN 1009 (1982)
* Norsk Jazz 1960 - 1980 - ODIN LP 09 (1983)
* Jan Dahlen and the Shotgun Riders: *Dirty denims and hungry hearts* – COLT LP 001 (1983)
* Grafitti: *The grafitti project* (1984)
* Terry Mccullough: *Step by step* – Rush St. REC (1984)
* Hege Rimestad: *At jorden er en stjerne* – SLAGERFABRIKKEN (1984)
* Bent Patey/Håkon Iversen - The further you go - VG - På Gang 16 (1984)
* Bang 85: *The further you go* – SPY 85121 (1985)
* Forente Artister: *Sammen for livet* – (1985)
* David Chocron: *The original soundtrack from Tromsø* – ORCHID RECORDS A/S ORLP 8501 (1985)
* Lakki Patey: *Taki Taki* – SLAGERFABRIKKEN – TOMATO XS 13 (1985)
* Fanitullen: (1985)
* Rolf Aakervik: *Antologi 1965 – 1986* – CHEETAH MUSIC (1986)
* Svein Nymo: *Nymoderne* – HOT CLUB RECORDS HCR CD 1011 (1991)
* Bryggerigangen: *Yabbadabbadoo* RECORDS (1992)
* Per Vestaby: *10 000 Flowers and one B* – SONET SCD 15063 (1993)
* Boston Tea Party: CREMA/POLYGRAM 862 418-2 (1993)
* Bent Patey: *Seven Years* – SONET SCD 15065 (1993)
* Traste Lindens kvintett: *Silence* SRS CD 4714 (1993)
* Bryggerigangen: *Så dritkult* BBB 3001 (1997)
* Jo Bergsland: *Lonely Together* (2005)
* Jan Dahlen & The Shotgun Riders: *Love and affection* (2006)
* Forgotten Mojo:  NRK Marienlyst Studio 4 (2007)
* Patey's Pipe: As years pass by CLW (2009)
* Puskas: Barn og barnebarn ingen hindring - Nord-Norsk Plateselskap NNPLP/CD 1317 (2017)
* Paolo Vinaccia: Mystery Man - C+C Records - CCD 057 - (2018)

## Referanser


## Eksterne lenker
*